**Anexa 3 la Ghidul solicitantului M01/1A - Informare si transfer de cunostinte pentru sustenabilitate**

**FIȘA MĂSURII**

**M01/1A - Informare si transfer de cunostinte pentru sustenabilitate**

[ ]  INVESTIȚII

[x]  SERVICII

1. **Descrierea generală a măsurii**

Măsura **Informare si transfer de cunostinte pentru sustenabilitate**  are ca principal scop dezvoltarea abilitatilor profesionale si a cunostintelor persoanelor care activeaza sau doresc sa profeseze in domeniul agriculturii si/sau in domeniile conexe acesteia. Totodata, aceasta masura vizeaza sporirea experientei practice si a certificarilor obtinute in domenii necesare derularii in conditii optime a activitatii profesionale in stransa corelare cu nevoile si tendintele de pe piata locala a GAL-ului.

Așa cum reiese și din analiza diagnostic și SWOT, în ciuda potențialului pe anumite domenii ale agriculturii, lipsa calificarii profesionale si fragmentarea exploatatiilor agricole necesita investitii in bagajul de cunostinte, in certificarea fermierilor si a celorlate categorii de persoane care lucreaza in domeniul agricol.

Transferul de cunoştinţe şi acţiunile de informare vor fi adaptate la nevoile grupurilor ţintă. Prin urmare, vor fi sprijinite formarea profesionala si dobandirea de competente, activităţile demonstrative și acţiunile de informare, care vor contribui la crearea și implementarea unui management eficient al exploataţiilor şi adoptarea de practici prietenoase cu mediul. Cunoştinţele şi informaţiile dobândite prin transferul de cunoştinţe şi acţiunile de informare vor permite fermierilor și micilor procesatori, să-şi sporească gradul de competitivitate, să utilizeze tehnologii și procese inovative, să utilizeze mai eficient resursele, să îmbunătăţească performanţele de mediu.

**Obiectiv de dezvoltare rurală** „Favorizarea competitivitatii agriculturii” din Regulamentul 1305 din 2013, art. 4, lit. (a).

**Obiectivele specifice** ale măsurii :

* Facilitarea accesului in piata muncii prin obtinerea de certificari si calificari profesionale, persoane instruite;
* Facilitarea accesului in piata muncii prin obtinerea de persoane instruite cu preponderenta din minoritatea rroma, tineri si femei (alte grupuri defavorizate)
* Cresterea capacitatii manageriale de coordonare a fermelor, microfermelor si afacerilor din domeniul agricol;
* Cresterea calitatii muncii si obtinerea de noi competente;
* Creşterea nivelului de conştientizare al persoanelor angajate în sectoarele agricol și alimentar, cu privire la domenii specifice în care își desfășoară activitatea precum și protecția mediului sau alte domenii de interes general.

Măsura contribuie la prioritatea prevăzută la art. 5, Reg. (UE) nr. 1305/2013 numărul 1 *Incurajarea transferului de cunostinte si a inovarii in agricultura, silvicultura si zonele rurale”*

Măsura corespunde obiectivelor art. 14 din Reg. (UE) 1305/2013 Transfer de cunostinte si actiuni de informare

Măsura contribuie la Domeniile de Intervenție 1A prevăzute la art. 5, al. 1, lit. (a) din Reg. (UE) 1305/2013

**Obiective transversale**

Măsura contribuie la obiectivele transversale ale Reg. (UE) nr. 1305/2013:

**Mediu şi climă**

Un rol deosebit de important în înţelegerea şi asumarea de către fermieri a angajamentelor privind protecţia mediului, inclusiv protejarea biodiversității, precum şi a acţiunilor de adaptare la efectele schimbărilor climatice și de reducere a concentrației de GES din atmosferă (limitarea emisiilor din agricultură, generate de activități cheie precum producția animalieră şi utilizarea îngrășămintelor, cât și intensificarea activității de sechestrare a carbonului) îl deține transferul de informații şi cunoștințe, formarea şi dobândirea de aptitudini.

Transferul de cunoștințe joacă un rol deosebit de important în înţelegerea şi asumarea de către fermieri a angajamentelor privind protejarea biodiversității atât în zonele Natura 2000 și HNV, cât și în afara acestora, managementul sustenabil al terenurilor agricole, cât și corelarea și crearea de sinergii cu cerințele prevăzute prin pachetul de înverzire și eco-condiționalitatea din cadrul plăților directe (Pilonul I al PAC). Aplicarea cunoștințelor dobândite de fermieri prin transferul de cunoștințe vor contribui atât la atingerea obiectivelor PNDR în ceea ce privește protecția mediului, cât și a celor prevăzute în strategiile naționale sau europene care vizează gestionarea durabilă a resurselor (biodiversitate, apă, sol).

O componentă extrem de importantă a transferului de informații şi cunoștințe, formării şi dobândirii de aptitudini trebuie să se concentreze și asupra acţiunilor de adaptare la efectele schimbărilor climatice și de reducere a concentrației de GES din atmosferă, prin promovarea de practici și tehnologii care urmăresc sechestrarea de carbon, adoptarea de culturi rezistente la secetă, metode de anvelopare a clădirilor, identificarea de surse de energie regenerabilă care să conducă la limitarea emisiilor din agricultură, generate de activități-cheie precum producția animalieră şi utilizarea îngrășămintelor, atât la nivel de fermă, unități agricole de mari dimensiuni sau chiar la nivelul comunității. Încurajarea activităților demonstrative și de informare în cadrul fermelor vizează un transfer mai elocvent și o deschidere a fermierilor de a adopta noi practici ce contribuie la o mai bună protejare a mediului și adaptare la schimbările climatice.Prin actiunile propuse in cadrul acestei masuri se vor dezvolta cunoastintele beneficiarilor cu privire la protectia mediului, a climei astfel incat sa si desfasoare activitatea profesionala in corelare cu legislatia si normativele specifice.

**Inovare**

Acțiunile de formare profesională şi de informare care vor fi finanțate prin această măsură au un rol important în dobândirea de cunoştinţe, competenţe şi concepte noi în rândul fermierilor şi a persoanelor active în domeniul agro-alimentar. De asemenea, activităţile demonstrative le permit acestora să aibă contact cu echipamente şi utilaje moderne, tehnologii inovatoare, să beneficieze de transfer de practici noi etc. Cursurile de formare şi sesiunile demonstrative pot stimula inovarea inclusiv prin cooptarea de practicieni inovatori care pot acţiona ca factori de diseminare pentru fermierii din jur. De asemenea, interacţiunile de grup, schimburile de experienţă, practicile şi ideile pot acţiona ca un catalizator pentru procesul de inovare. Prin expunerea la noi idei, metode şi principii, prin interacţiune şi învăţare, fermierii devin mai bine pregătiţi, mai receptivi la noi idei şi concepte şi mai înclinaţi să aplice tehnologii şi practici inovatoare în domeniul lor de activitate.

Transferul de cunoştinţe şi informarea au un rol extrem de important în cadrul Programului Naţional de Dezvoltare Rurală pentru perioada 2014-2020 deoarece acestea sprijină inovarea şi facilitează dezvoltarea, folosirea şi transferul de idei, produse sau tehnologii noi pentru a îmbunătăţi sistemele de producție, produsele și serviciile.

Complementaritatea cu alte măsuri din SDL:

Sinergia cu alte măsuri din SDL:

**Valoarea adăugată a măsurii**

Pentru a răspunde nevoilor identificate, prin măsura 01 - „Transfer de cunoştinţe şi acţiuni de informare” sprijinul se va acorda în două direcții: 1) formare profesională şi dobândire de competenţe și 2) acțiuni de informare şi activităţi demonstrative. Astfel, prin actiunile eligibile in cadrul masurii se va eficientiza activitatea agricola la nivelul teritoriului GAL-ului, fiind pentru prima data cand tinerii, femeile si minoritatile locale, cu precadere rromi vor avea acces la solutii inovative in domeniul transferului de cunostinte si al pregatirii profesionale astfel incat sa le fie facilitata obtinerea unui loc de munca pe o piata competitiva. Impactul masurii este unul substantial datorita imbunatatirii nivelului de calificare profesionala intr o zona in care oportunitati similare lipsesc iar rata somajului este crescuta iar nr de persoane active pe piata muncii, prin implementarea acestei masuri, va fi imbunatatit.

1. **Trimiteri la alte acte legislative**

Legislație UE:

R (UE) Nr. 1336/2013 de modificare a Directivelor 2004/17/CE, 2004/18/CE și 2009/81/CE ale Parlamentului European și ale Consiliului în ceea ce privește pragurile de aplicare pentru procedurile de atribuire a contractelor de achiziții

Legislație Națională:

Ordonanţă de Urgenţă a Guvernului (OUG) Nr. 34 /2006, Hotărârea de Guvern (HG) nr. 925/2006,

Legea 98/2016 privind Achizitiile publice actualizata,

Hotărârea Guvernului nr. 395/2016 privind Normele de aplicare a legii achizitiilor publice, Legea Nr. 31/1990,

Legii nr. 571/2003,

Alte acte normative aplicabile în domeniul fiscal,

Alte prevederi legale cu impact asupra domeniilor vizate de prezenta masura

**3. Beneficiari direcți**

Societati comerciale cu activitate in domeniul agricol si/sau domenii conexe

Furnizorii de servicii de formare profesionala

Fermieri/Asociatii agricole si structuri asociative

Asociatii profesionale

Grup de producători

Alte structuri asociative, inclusiv de tip GAL, FLAG etc.

**Beneficiari indirecți**

**Persoane fizice cu domiciliul pe teritoriul GAL:**

- Tineri, femei si minoritati locale, cu precadere rromi;

- Someri

- Detinatorii de terenuri

- Crescatorii de animale

- Apicultori

**4. Tip de sprijin**

Ajutorul public acordat în cadrul acestei sub-măsuri este de 100% din totalul cheltuielilor eligibile.

**5. Tipuri de acțiuni eligibile și neeligibile**

Cheltuielile eligibile principale sunt:

* cheltuieli cu consultanta,
* cheltuieli cu programele de formare profesionala/instruire (agricultor, agricultor in culturi vegetale si crescator de animale, apicultor, conducator intreprindere mica, patron (girant) agricultura, silvicultura, vanatoare, piscicultura si pescuit, crescator de animale, crescator de pasari, crescator ingrijitor de animale domestice pentru productia de lapte si carne, ingrijitori pomi, pomicultor, mestesugari, artizani, si alte instruiri demonstrative
* cheltuieli cu inchiriere locatie desf cursuri,
* catering,
* onorarii formatori/experti,
* cheltuieli cu inchiriere echipamente,
* costuri de functionare (utilitățile aferente spațiului în care se desfășoară managementul de proiect acolo unde se justifică etc),
* costuri de informare cu privire la imbunătățirea cunoștințelor fermierilor si a persoanelor care activeaza in domeniile agricol si alimentar în scopul practicării de tehnici și tehnologii agricole și inovative imbunătățirea cunoștințelor legate de standarde comunitare la nivelul fermei, dobândirea și îmbunătățirea cunoștințelor privind managementul durabil al terenurilor agricole, însușirea cunoștințelor privind implementarea angajamentelor de agro-mediu şi climă și agricultură ecologică, managementul general al fermei
* cheltuieli cu organizarea si desfasurarea de sesiuni demonstrative.

Cheltuieli neeligibile:

* costurile legate de cursuri de formare profesională care fac parte din programul de educație sau sisteme de învătământ secundar și superior;
* costurile legate de cursuri de formare profesională finanțate prin alte programe;
* costurile cu investițiile.

Toate cheltuielile trebuie să fie rezonabile, justificate şi să corespundă principiilor unei bune gestionări financiare, în special din punct de vedere al raportului preţ-calitate. Măsura sprijină cursurile de formare profesională de scurtă durată (ex: inițiere, perfecționare), cu perioade diferențiate de pregătire, în funcţie de nivelul de pregătire al beneficiarilor finali, precum și de tematica programului de formare profesională.

**6. Conditii de eligibilitate**

Solicitantul se încadrează în categoria de beneficiari eligibili daca:

- Activitatile proiectului se vor derula pe raza teritoriului GAL;

- respecta regulile ajutorului de minimis;

- nu este inregistrat ca debitor la AFIR;

- nu are contract reziliat cu AFIR in ultimele 12 luni si/sau 24 luni, dupa caz;

- nu se afla intr o situatie litigioasa cu AFIR.

- intra in categoria: ONG, Persoana fizică autorizată, Întreprindere individuală, Întreprindere familială, Societate în nume colectiv, Societate în comandită simplă, Societate pe acţiuni, Societate cu răspundere limitată, Societate comercială cu capital privat, Institute de cercetare – dezvoltare din domeniul agricol cu personalitate juridică, de drept public sau privat, Societate agricolă, Composesorate, obști și alte forme asociative de proprietate asupra terenurilor, Societate cooperativă agricolă , Cooperativă, fermieri, Grup de producători, alte structuri asociative, inclusiv de tip GAL, FLAG etc.

* Programele de formare profesionala/ instruire si cursuri demonstrative propuse vizeaza meseriile din domeniul agricol si/sau zootehnic eligibile
* Solicitantul este persoană juridică, constituită în conformitate cu legislaţia în vigoare în România;
* Solicitantul are prevăzut în obiectul de activitate activități specifice domeniului de formare profesională;
* Solicitantul face dovada expertilor pentru sustinerea cursurilor (proprii sau cu servicii externalizate);
* Solicitantul nu este in stare de faliment ori lichidare;
* Solicitantul dispune de capacitate tehnica si financiara necesare derularii activitatii specifice;
* In Cererea de finantare beneficiarul trebuie sa demonstreze prin activitatile propuse prin proiect si cerintele formulate pentru resursele umane alocate acestora, necesitatea si oportunitatea proiectului;
* Grupul tinta trebuie sa fie format din persoane care au domiciliul pe teritoriul GAL.

Pentru evitarea crearii de conditii artificiale, un solicitant (inclusiv actionarii/ asociatii majoritari) vor putea depune mai multe proiecte simultan la doua sau mai multe GAL-uri din acelasi judet, judete diferite sau la acelasi GAL,in cadrul unor apeluri de selectie diferite, respectand, pe lnga conditiile minime mentionate mai sus, urmatoarele conditii:

* Actiunile propuse prin proiect nu trebuie sa cuprinda participanti din cadrul GAL, care au mai beneficiat de actiuni de formare si informare in cadrul altui proiect similar (cu aceeasi tematica), inclusiv proiecte finantate in perioada 2007-2014.
* Actiunile propuse prin noul proiect sa nu fie identice cu actiunile unui proiect anterior depus de catre acelasi solicitant in cadrul aceluiasi GAL si finantat.

**7.Criterii de selectie(vor fi definitate in cadrul ghidului aferent masurii)**

* Proiecte care propun minim 2 cursuri de formare profesionala in domeniile agricol si/sau zootehnic -10 pct
* Proiecte care vizeaza formarea profesionala/ instruirea persoanelor din cadrul minoritatilor locale, cu precadere rromi, in proportie de peste 50% dintre persoanele instruite - 30 pct
* Proiecte care integreaza activitati de formare profesionala cu cele de informare/demonstrative – 15 pct
* Proiecte care fac dovada realizarii instruirii cu stagiu de practica - 10 pct
* Proiecte care isi propun însușirea cunoștințelor privind implementarea angajamentelor de agro-mediu şi climă și agricultură ecologică – 15 pct
* Solicitantul are sediul social/ punct de lucru pe raza teritoriului GAL - 5 pct
* Solicitantul face dovada experientei similare – 15 pct

**8. Sume (aplicabile) și rata sprijinului**

Valoarea eligibilă pentru un proiect pe această măsură trebuie să fie cuprinsa intre minim 5000 euro si maxim 33.000 euro.

Intensitatea sprijinului financiar nerambursabil este de 100% din totalul cheltuielilor eligibile.

**9. Indicatori de monitorizare**

Cheltuieli publice totale: minim 50.000 euro (indicator aparut ca urmare a reincadrarii in domeniul de interventie)

Nr minim proiecte finantate: 5

Nr participanti instruiti/certificati: minim 250

Nr de persoane instruite si care au desfasurat un stagiu de practica sau perfectionare profesionala: 50

Nr de participanti la sesiuni demonstrative: 20

**Mentionam faptul ca acestea sunt regulile generale aferente prezentei masuri, urmand ca in perioada de elaborare a ghidului specific sa fie definitivate si detaliate toate informatiile necesare accesarii,implementarii si monitorizarii proiectelor eligibile prin aceasta masura.**